Document ID: /roh_data/filtered/fineweb-2-filterrobots_roh.jsonl.gz/56318

Papa Francestg annunzia onn sontg da la misericordia
- Mardi, 8.12.2015, 16:18
Per l'emprima giada dapi bunamain 15 onns ha il papa puspè avert il portal sontg dal dom da son Peder ed uschia er avert simbolicamain l'onn sontg da la misericordia.
Per l'avertura dal nov onn da la baselgia catolica ha il papa Francestg celebrà ina messa. En questa è el er sa regurdà dal segund concil vatican d'avant 50 onns. Lura èn vegnidas decididas refurmas decisivas per la baselgia catolica.
Er uss sa stenta il papa per che la baselgia s'avra. Tranter auter ha el lantschà la debatta davart la famiglia.
RR novitads 15:00